Παγκόσμιο πρωτάθλημα Φόρμουλα 1 (1950)

Το 1ο παγκόσμιο πρωτάθλημα της Φόρμουλα 1 πραγματοποιήθηκε το 1950. Η Διεθνής Ομοσπονδία Αυτοκινήτου αποφάσισε να ενώσει 7 ανεξάρτητους αγώνες ταχύτητας (6 ευρωπαϊκούς και ένα στην Αμερική) σε ένα πρωτάθλημα για αυτοκίνητα, που έπρεπε να τηρούν ένα σύνολο κανόνων που ονομάστηκε Φόρμουλα 1. Ο πρώτος αγώνας έγινε στις 13 Μαΐου, στην πίστα του Σίλβερστοουν. Πήραν μέρος 5 ομάδες και 21 οδηγοίΆρθρο του Πάνου Παπαδόπουλου, στο "Βήμα", για τα 50 χρόνια Φόρμουλα 1 (14/5/2000)..Εκτός από τους επίσημους επτά αγώνες, διοργανώθηκαν και άλλοι την διάρκεια της χρονιάς, που όμως δεν μέτρησαν στο πρωτάθλημα. Πρωταθλητής αναδείχτηκε ο Τζουζέπε Φαρίνα με Alfa Romeo.

Σύνοψη
Στο πρωτάθλημα πήραν μέρος 14 ομάδες, από τις οποίες οι 4 ήταν εργοστασιακές (Alfa Romeo, Ferrari, Maserati και Talbot). Τα αυτοκίνητα είχαν κινητήρες στο μπροστινό μέρος, και, σύμφωνα με τους κανονισμούς, έπρεπε να ήταν 1.500 κυβικών εκατοστών με υπερτροφοδότηση και 4.500 κυβικών εκατοστών με ατμοσφαιρικούς κινητήρες. Η Alfa Romeo, με οδηγούς τον Φαρίνα, τον Φάντζιο και τον Φαγκιόλι, αποδείχτηκε το πιο δυνατό και αξιόπιστο αυτοκίνητο (Alfa 158). Στον αγώνα των Ηνωμένων Πολιτειών, πήραν μέρος μόνο Αμερικανικές ομάδες. Άλλοι 17 αγώνες που διεξήχθησαν με τους ίδιους κανόνες και οδηγούς στην Ευρώπη, δεν μέτρησαν στην τελική βαθμολογία. Οι ομάδες μπορούσαν να αλλάξουν οδηγό κατά την διάρκεια του αγώνα.
 Αγώνες 
Οι επίσημοι αγώνες και οι νικητές σε κάθε έναν από αυτούς:
   Αγώνας Πίστα Ημερομηνία Ταχύτερος Γύρος Νικητής Ομάδα Ελαστικά 1  Γκραν Πρι Βρετανίας Σίλβερστοουν Σιρκουί 13 Μαΐου  Τζουζέπε Φαρίνα  Τζουζέπε Φαρίνα  Άλφα Ρομέο Πιρέλι 2  Γκραν Πρι Μονακό Σιρκουί Μονακό 21 Μαΐου   Χουάν Μανουέλ Φάντζιο  Χουάν Μανουέλ Φάντζιο  Άλφα Ρομέο Πιρέλι 3  Ιντιανάπολις 500 Πίστα αγώνων Ιντιανάπολις 30 Μαΐου  Τζόνυ Πάρσονς  Τζόνυ Πάρσονς  Kurtis Kraft-Offenhauser Φάιερστόουν 4  Γκραν Πρι Ελβετίας Σιρκουί Μπρεμγκάρντεν 3 Ιουνίου  Τζουζέπε Φαρίνα  Τζουζέπε Φαρίνα  Άλφα Ρομέο Πιρέλι 5  Γκραν Πρι Βελγίου Σιρκουί Σπα Φρανκοσάμπ 18 Ιουνίου  Τζουζέπε Φαρίνα   Χουάν Μανουέλ Φάντζιο  Άλφα Ρομέο Πιρέλι 6  Γκραν Πρι Γαλλίας Reims-Gueux 2 Ιουλίου  Χουάν Μανουέλ Φάντζιο  Χουάν Μανουέλ Φάντζιο  Άλφα Ρομέο Πιρέλι 7  Γκραν Πρι Ιταλίας Σιρκουί Μόνζα 3 Σεπτεμβρίου   Χουάν Μανουέλ Φάντζιο  Τζουζέπε Φαρίνα  Άλφα Ρομέο Πιρέλι

 Βαθμολογία 
Οι πέντε ταχύτεροι οδηγοί βαθμολογούνταν με 8, 6, 4, 3 και 2 αντίστοιχα. 1 επιπλέον βαθμό κέρδιζε ο οδηγός με τον ταχύτερο γύρο. Μόνο οι καλύτερες 4 βαθμολογίες από τις 7 που μπορούσε να κερδίσει κάποιος οδηγός μετρούσαν για το πρωτάθλημα. Σε περίπτωση που ένας οδηγός αντικαθιστούσε κάποιον άλλον στην διάρκεια του αγώνα, και τελικά βρισκόταν μέσα στις 5 βαθμολογούμενες θέσεις, και οι δύο οδηγοί έπαιρναν τους βαθμούς. 

ΟδηγόςΟμάδαΒαθμοί 1  Τζουζέπε Φαρίνα Άλφα Ρομέο 30 2  Χουάν Μανουέλ Φάντζιο Άλφα Ρομέο 27 3  Λουίτζι Φατζιόλι Άλφα Ρομέο 24 (28) 4  Λουίς Ροσιέ Τάλμποτ Λάγκο 13 5  Αλμπέρτο Ασκάρι Φερράρι 11 6  Τζόνυ Πάρσονς Kurtis Kraft-Offenhauser 9 7  Μπιλ Χόλαντ Deidt-Offenhauser 6 8  Πρινς Μπιρά Μαζεράτι 5 9  Πίτερ Γουάιτχεντ Φερράρι 4 10  Λουίς Σιρόν Μαζεράτι 4 11  Ρέτζιναντ Πάρνελ Άλφα Ρομέο 4 12  Μάουρι Ρόους Deidt-Offenhauser 4 13  Ντορίνο Σεραφίνι Φερράρι 3 14  Ιβ Ζιρώ-Καμπαντούς Τάλμποτ Λάγκο 3 15  Ρεϊμόντ Σομμέρ Φερράρι 3 16  Σεσίλ Γκριν Kurtis Kraft-Offenhauser 3 17  Ρομπέρτ Μανζόν Simca-Gordini 3 18  Φελίπε Ετανσελίν Τάλμποτ Λάγκο 3 19  Φέλις Μπονέτο Μαζεράτι 2 20  Τζόι Τσίτγουντ Kurtis Kraft-Offenhauser 1 21  Τόνυ Μπετενχάουζεν Kurtis Kraft-Offenhauser 1 22  Ευγενί Σαμπούντ Τάλμποτ Λάγκο 1

Στο πρωτάθλημα πήραν συνολικά μέρος 79 οδηγοί, αλλά μόνο οι προηγούμενοι 22 κατάφεραν να πάρουν κάποιο βαθμό. 24 από τους 79 δεν κατάφεραν να τερματίσουν σε κάποιον από τους αγώνες.

Παραπομπές

 Εξωτερικοί σύνδεσμοι 

 msfree.gr Αφιέρωμα στο 1ο Πρωτάθλημα φόρμουλα 1.

1950
Κατηγορία:Μηχανοκίνητος αθλητισμός το 1950